EUROPA-KOMMISSIONEN Bruxelles, den 28.9.2022 COM(2022) 505 final 2022/0310(NLE) Forslag til RÅDETS GENNEMFØRELSESAFGØRELSE om ændring af gennemførelsesafgørelse (EU) 2020/1354 om midlertidig støtte til Den Portugisiske Republik i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet



BEGRUNDELSE 1.BAGGRUND FOR FORSLAGET •Forslagets begrundelse og formål Ved Rådets forordning (EU) 2020/672 ("SURE-forordningen") fastsættes den retlige ramme for Unionens finansielle støtte til medlemsstater, der oplever eller er i alvorlig risiko for en alvorlig økonomisk forstyrrelse som følge af covid-19-udbruddet. Støtten inden for rammerne af SURE har primært til formål at finansiere arbejdsfordelingsordninger eller lignende foranstaltninger, der tager sigte på at beskytte arbejdstagere og selvstændige og dermed mindske forekomsten af arbejdsløshed og indkomsttab, samt, som supplement, med henblik på finansiering af visse sundhedsrelaterede foranstaltninger, navnlig på arbejdspladsen. Den 11. august 2020 anmodede Portugal om finansiel støtte fra Unionen, og den 25. september 2020 tildelte Rådet ved gennemførelsesafgørelse (EU) 2020/1354 finansiel støtte til Portugal med henblik på at supplere landets nationale indsats for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige. Den 9. december 2021 anmodede Portugal Unionen om at udvide listen over foranstaltninger i Rådets gennemførelsesafgørelse (EU) 2020/1354. Som følge af denne anmodning blev Rådets gennemførelsesafgørelse (EU) 2020/1354 ændret ved Rådets gennemførelsesafgørelse (EU) 2022/99 af 25. januar 2022. Den 17. september 2022 anmodede Portugal på ny om finansiel støtte fra Unionen inden for rammerne af SURE-forordningen. I henhold til SURE-forordningens artikel 6, stk. 2, har Kommissionen hørt de portugisiske myndigheder med henblik på at kontrollere, om der er sket en pludselig og kraftig stigning i de faktiske og planlagte udgifter, der er direkte forbundet med de arbejdsmarkedsforanstaltninger og sundhedsrelaterede foranstaltninger, Portugal har truffet som reaktion på covid-19-pandemien. Dette vedrører navnlig eksisterende foranstaltninger, der er omhandlet i Rådets gennemførelsesafgørelse (EU) 2020/1354: (a)en foranstaltning til støtte til fastholdelse af ansættelsesforhold ved hjælp af en midlertidig arbejdsafbrydelse eller nedsættelse af den normale arbejdstid som fastsat i Portugals arbejdsmarkedslov. Foranstaltningen bestod oprindeligt i en ydelse til støtteberettigede virksomheder til dækning af 70 % af arbejdstagernes løn, idet arbejdstagernes løn udgjorde to tredjedele af deres normale bruttoløn. Denne korrektion på to tredjedele skulle som minimum svare til den nationale mindsteløn og måtte højst udgøre tre gange den nationale mindsteløn. Støtteberettigede virksomheder skulle have indstillet deres forretningsaktiviteter eller have et betydeligt indtægtstab. Efterfølgende blev foranstaltningen forlænget, herunder ved midlertidigt at forhøje arbejdstagernes løn til 100 % af deres normale bruttoløn. (b)en ny og forenklet særlig støtte til fastholdelse af ansættelsesforhold ved hjælp af en midlertidig arbejdsafbrydelse eller nedsættelse af den normale arbejdstid. Denne foranstaltning svarede til den i litra a) nævnte foranstaltning, men indebar forenklede procedurer for at sikre hurtigere adgang til midlerne. Foranstaltningen bestod oprindeligt i en ydelse til støtteberettigede virksomheder til dækning af 70 % af arbejdstagernes løn, idet arbejdstagernes løn udgjorde to tredjedele af deres normale bruttoløn, og arbejdsgiveren var fritaget for at indbetale socialsikringsbidrag. Denne korrektion på to tredjedele skulle som minimum svare til den nationale mindsteløn og måtte højst udgøre tre gange den nationale mindsteløn. Støtteberettigede virksomheder skulle enten have indstillet deres forretningsaktiviteter eller have haft et indtægtstab på mindst 40 % i en periode på 30 dage forud for anmodningen om støtte sammenlignet med den samme måned i det foregående år eller med det månedlige gennemsnit af de to måneder, der gik forud for denne periode. Efterfølgende blev foranstaltningen forlænget flere gange, herunder ved midlertidigt at forhøje arbejdstagernes løn til 100 % af deres normale bruttoløn under særlige omstændigheder. (c)hvis en virksomhed var omfattet af de i litra a) eller b) nævnte foranstaltninger og havde et uddannelsesprogram, der var godkendt af den nationale offentlige arbejds- og uddannelsesformidling ("Instituto do Emprego de Formação Profissional", IEFP), kunne der inden for rammerne af de særlige erhvervsuddannelsesprogrammer, som alternativ til nedsættelse af arbejdstagernes arbejdstid, ydes uddannelsestillæg til dækning af indkomstkompensation samt de dermed forbundne omkostninger til uddannelse, der skulle foregå i arbejdstiden. (d)en ny, særlig støtte til virksomheder til genoptagelse af deres forretningsaktiviteter. For at lette genoptagelsen af arbejdet og støtte fastholdelsen af arbejdspladser kunne virksomheder, hvis medarbejdere havde været omfattet af foranstaltningerne i litra a) eller b), oprindeligt modtage en ydelse svarende til enten den nationale mindsteløn for hver enkelt medarbejder, udbetalt som et engangsbeløb, eller til to gange den nationale mindsteløn for hver enkelt medarbejder, udbetalt gradvis i en periode på seks måneder. Hvis støtten blev udbetalt gradvis, var virksomheden også omfattet af en delvis fritagelse på 50 % for indbetaling af socialsikringsbidrag for den pågældende arbejdsgiver. Efterfølgende blev foranstaltningen forlænget flere gange, herunder ved at tilføje mikrovirksomheder, hvis ansatte havde været omfattet af den i litra f) omhandlede foranstaltning, som støtteberettigede virksomheder, som så kunne modtage en ydelse svarende til to gange den nationale mindsteløn for hver enkelt medarbejder, udbetalt gradvis i en periode på seks måneder. (e)et nyt tilskud til sikring af en stabil indkomst for arbejdstagere, der var omfattet af de i litra a) eller b) omhandlede foranstaltninger, i mindst en måned (senere angivet som 30 på hinanden følgende dage) i perioden april-juni 2020. En arbejdstager var støtteberettiget, hvis vedkommendes bruttoløn pr. februar 2020 ikke var højere end to gange den nationale mindsteløn. Arbejdstagerne var berettiget til at modtage en ydelse svarende til forskellen mellem bruttolønnen pr. februar 2020 og den løn, de havde modtaget i den periode, hvor de var omfattet af en af de to ovennævnte foranstaltninger, dog mindst 100 EUR og højst 351 EUR. (f)en ny og progressiv særlig støtte til fastholdelse af ansættelsesforhold ved hjælp af en midlertidig nedsættelse af den normale arbejdstid. Foranstaltningen bestod oprindeligt i en ydelse til støtteberettigede virksomheder til dækning af 70 % af arbejdstagernes løn for ikkepræsterede arbejdstimer, idet denne løn svarede til to tredjedele af deres normale bruttoløn, svarende til de ikkepræsterede arbejdstimer i august og september 2020, eller til fire femtedele af deres normale bruttoløn svarende til de ikkepræsterede arbejdstimer i oktober-december 2020. Den deraf følgende samlede bruttoløn for arbejdstagerne skulle som minimum svare til den nationale mindsteløn. Foranstaltningen omfattede også hel eller delvis fritagelse for indbetaling af socialsikringsbidrag for den pågældende arbejdsgiver, alt efter om den støtteberettigede virksomhed henhører under mikrovirksomheder, små og mellemstore virksomheder eller store virksomheder. Støtteberettigede virksomheder skulle enten have indstillet deres forretningsaktiviteter eller have haft et indtægtstab på mindst 40 % i en periode på 30 dage forud for anmodningen om støtte sammenlignet med den samme måned i det foregående år eller med det månedlige gennemsnit af de to måneder, der gik forud for denne periode. Den maksimale midlertidige nedsættelse af den normale arbejdstid blev afpasset i forhold til størrelsen af de støtteberettigede virksomheders indtægtstab. Efterfølgende blev foranstaltningen forlænget flere gange, herunder ved at lade støtteberettigede virksomheder, der havde haft et indtægtstab på mindst 25 %, afpasse den maksimale midlertidige nedsættelse af den normale arbejdstid efter størrelsen af de støtteberettigede virksomheders indtægtstab, idet arbejdstagernes løn midlertidigt forhøjedes til 100 % af deres normale bruttoløn svarende til de ikkepræsterede arbejdstimer, og indføre en udfasning af fritagelsen for indbetaling af arbejdsgiverbidrag til sociale sikringsordninger. (g)en ny, særlig støtte til selvstændige, personer i uformelt arbejde og ledere. Oprindeligt blev der under foranstaltningen udbetalt en månedlig ydelse svarende til personens registrerede indkomst med en øvre grænse svarende til Portugals indeks for social støtte ("Indexante dos Apoios Sociais", IAS, 438,81 EUR i 2020). De støtteberettigede, var de personer, der suspenderede deres forretningsaktiviteter. Efterfølgende blev foranstaltningen forlænget flere gange, herunder ved at gøre personer støtteberettigede, som havde haft et indtægtstab på mindst 40 % i perioden på 30 dage forud for ansøgningen om støtte sammenlignet med den samme måned i det foregående år eller med det månedlige gennemsnit af de to måneder, der gik forud for denne periode, afpasset således at den månedlige ydelse blev lig med enten personens registrerede indkomst, med en øvre grænse svarende til Portugals indeks for social støtte, hvis personens registrerede indkomst var lavere end halvanden gang Portugals indeks for social støtte, eller to tredjedele af personens registrerede indkomst, med en øvre grænse svarende til den nationale mindsteløn, hvis personens registrerede indkomst var lig med eller højere end halvanden gang Portugals indeks for social støtte, idet der blev fastsat en nedre grænse svarende til 50 % af Portugals indeks for social støtte. (h)en familieydelse til arbejdstagere, der ikke har kunnet arbejde, fordi de har skullet passe deres børn eller andre plejekrævende pårørende under 12 år, eller, uanset alder, med et handicap eller en kronisk sygdom. Foranstaltningen bestod i en ydelse svarende til to tredjedele af den normale bruttoløn, udbetalt ligeligt af arbejdsgiveren og den sociale sikring, med en nedre grænse svarende til den nationale mindsteløn og en øvre grænse svarende til tre gange den nationale mindsteløn. (i)en særlig støtte til fastholdelse af underviseres ansættelsesforhold i lyset af de annullerede erhvervsuddannelser. Den offentlige støtte bestod i en ydelse, der dækkede underviserens løn, selv om undervisningen ikke havde fundet sted. (j)en ydelse ved sygdom som følge af smitte med covid-19. Sammenlignet med Portugals almindelige sygeordning var tildelingen af covid-19-ydelsen ikke underlagt ventetid. Den offentlige støtte bestod i en ydelse svarende til bruttolønnen.

(k)en ydelse til arbejdstagere og selvstændige, der midlertidigt var forhindret i at udøve deres erhverv, fordi de var i forebyggende isolation. Tildelingen af ydelsen var ikke underlagt ventetid. De arbejdstagere eller selvstændige, der var omfattet af foranstaltningen, var berettiget til en ydelse svarende til deres normale bruttoløn. (l)en række regionale beskæftigelsesrelaterede foranstaltninger i den selvstyrende region Azorerne. De særlige foranstaltninger havde til formål at opretholde beskæftigelsen på Azorerne under covid-19-udbruddet, herunder et regionalt supplement til de landsdækkende ordninger, navnlig arbejdsfordelingsordninger, samt støtte til selvstændige og til virksomheder med henblik på genoptagelse af deres forretningsaktiviteter. Støtten under disse foranstaltninger var betinget af, at virksomhederne opretholdt ansættelsesforholdet og forretningsaktiviteterne. (m)en række regionale beskæftigelsesrelaterede foranstaltninger i den selvstyrende region Madeira. De særlige foranstaltninger havde til formål at opretholde beskæftigelsen på Madeira under covid-19-udbruddet, herunder et regionalt supplement til de landsdækkende ordninger, navnlig arbejdsfordelingsordninger, samt støtte til selvstændige og til virksomheder med henblik på genoptagelse af deres forretningsaktiviteter. Støtten under disse foranstaltninger var betinget af, at virksomhederne opretholdt ansættelsesforholdet og forretningsaktiviteterne. (n)en ekstraordinær støtteordning for selvstændige, arbejdstagere uden adgang til andre mekanismer til social beskyttelse og ledere, hvis indkomst var særlig hårdt ramt af covid-19-pandemien. For selvstændige bestod foranstaltningen i en ydelse svarende til to tredjedele af faldet i deres månedlige indkomst med en øvre grænse på 501,16 EUR. Selvstændige var støtteberettigede, hvis deres indkomst var faldet mindst 40 % i perioden marts-december 2020 i forhold til 2019. For arbejdstagere uden adgang til andre mekanismer til social beskyttelse bestod foranstaltningen i: i) for arbejdstagere en ydelse svarende til forskellen mellem den månedlige referenceværdi på 501,16 EUR og den gennemsnitlige månedsløn pr. voksen i den pågældende husstand eller ii) for selvstændige en ydelse svarende til to tredjedele af faldet i deres månedlige indkomst med et loft på 501,16 EUR. For ledere bestod foranstaltningen i en ydelse svarende til enten deres gennemsnitlige månedlige referenceindkomst, når denne var lavere end halvanden gang Portugals indeks for social støtte ("Indexante dos Apoios Sociais", IAS, 438,81 EUR i 2021), eller to tredjedele af deres gennemsnitlige månedlige referenceindkomst, når denne svarede til eller var højere end førnævnte indeks. Ledere var støtteberettigede, hvis deres forretningsaktiviteter var blevet midlertidigt indstillet som følge af covid-19-pandemien, eller hvis de havde haft et indtægtstab på mindst 40 % i en periode på 30 dage forud for anmodningen om støtte sammenlignet med den samme måned i det foregående år eller med det månedlige gennemsnit af de to måneder, der gik forud for denne periode. Under alle omstændigheder havde ydelsen en nedre grænse på 50 EUR, der forhøjedes til 50 % af det konstaterede månedlige fald i indkomsten, hvis indkomsten faldt til mellem 50 % og 100 % af Portugals indeks for social støtte, eller til 50 % af Portugals indeks for social støtte, hvis faldet i indkomsten oversteg det nævnte indeks. (o)en social støtteordning for kunstnere, forfattere, teknikere og andre fagfolk inden for kunst. Foranstaltningen bestod i en månedlig ydelse svarende til Portugals indeks for social støtte ("Indexante dos Apoios Sociais", IAS, 438,81 EUR i 2021). (p)indkøb af personlige værnemidler til brug på arbejdspladsen, navnlig på offentlige hospitaler, i fagministerier, kommuner og de selvstyrende regioner Azorerne og Madeira. (q)en kampagne om hygiejne på skolerne med henblik på at sikre en sikker tilbagevenden for undervisere, andet personale og elever. (r)testning for smitte med covid-19 af indlagte patienter og ansatte på offentlige hospitaler samt af ansatte på plejehjem og i børnepasningsfaciliteter. (s)en ny, særlig kompensation til arbejdstagere i det nationale sundhedsvæsen, der arbejder med bekæmpelse af covid-19-udbruddet. Foranstaltningen bestod i engangsudbetaling af en præstationsbonus, der svarede til 50 % af de ansattes normale bruttoløn. (t)ansættelse af yderligere sundhedspersonale samt overarbejde i det nationale sundhedsvæsen for at håndtere udfordringer i forbindelse med pandemien. Portugal har fremsendt de nødvendige oplysninger til Kommissionen. Under hensyntagen til den foreliggende dokumentation foreslår Kommissionen, at Rådet vedtager en gennemførelsesafgørelse om at yde finansiel støtte til Portugal inden for rammerne af SURE-forordningen til støtte for ovennævnte foranstaltninger. De sundhedsrelaterede foranstaltninger, som Portugal har anmodet om støtte til, herunder den 17. september 2022, beløber sig til 1 382 230 075 EUR. •Sammenhæng med de gældende regler på samme område Dette forslag er i fuld overensstemmelse med Rådets forordning (EU) 2020/672, i henhold til hvilken forslaget fremsættes. Forslaget er et supplement til et andet EU-retsinstrument, der har til formål at yde støtte til medlemsstaterne i nødsituationer, nemlig Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond ("forordning (EF) nr. 2012/2002"). Europa-Parlamentets og Rådets forordning (EU) 2020/461 blev vedtaget den 30. marts 2020 og indeholder ændringer til førnævnte instrument, som udvider dets anvendelsesområde til at omfatte større folkesundhedskriser og fastlægger, hvilke specifikke tiltag der er berettigede til finansiering. •Sammenhæng med Unionens politik på andre områder Forslaget indgår i en række foranstaltninger, der er udarbejdet som reaktion på den aktuelle covid-19-pandemi, blandt andet investeringsinitiativet som reaktion på coronavirusset, og det supplerer andre instrumenter til støtte for beskæftigelsen såsom Den Europæiske Socialfond og Den Europæiske Fond for Strategiske Investeringer (EFSI)/InvestEU. Ved i dette særlige tilfælde med covid-19-udbruddet at gøre brug af lånoptagelse og långivning til støtte for medlemsstaterne fungerer dette forslag som en ekstra sikkerhedsforanstaltning til at finansiere arbejdsfordelingsordninger og lignende foranstaltninger, der bidrager til at beskytte arbejdspladser og dermed arbejdstagere og selvstændige mod risikoen for arbejdsløshed. 2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET •Retsgrundlag

Retsgrundlaget for dette instrument er Rådets forordning (EU) 2020/672. •Nærhedsprincippet (for områder, der ikke er omfattet af enekompetence) Forslaget fremsættes i forlængelse af en anmodning fra en medlemsstat og er et udtryk for europæisk solidaritet, idet der ydes finansiel støtte fra Unionen i form af midlertidige lån til en medlemsstat, der er berørt af covid-19-udbruddet. Som en ekstra sikkerhedsforanstaltning vil denne finansielle støtte midlertidigt understøtte regeringens øgede offentlige udgifter til arbejdsfordelingsordninger og lignende foranstaltninger, således at arbejdspladser og dermed arbejdstagere og selvstændige kan beskyttes mod risikoen for arbejdsløshed og tab af indkomst. Denne støtte vil hjælpe den berørte befolkning og bidrage til at mindske de direkte samfundsmæssige og økonomiske virkninger af den aktuelle covid-19-krise. •Proportionalitetsprincippet Forslaget overholder proportionalitetsprincippet. Det går ikke videre, end hvad der er nødvendigt for at nå instrumentets mål. 3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER •Høringer af interesserede parter På grund af det presserende behov for at udarbejde forslaget, således at Rådet kan vedtage det i tide, kunne der ikke gennemføres en høring af de berørte parter. •Konsekvensanalyse På grund af forslagets hastende karakter er der ikke foretaget nogen konsekvensanalyse. 4.VIRKNINGER FOR BUDGETTET Kommissionen bør kunne optage lån på de finansielle markeder med henblik på videreudlån til medlemsstater, der anmoder om finansiel støtte inden for rammerne af SURE-instrumentet. Ud over garantierne fra medlemsstaterne indeholder ordningen andre sikkerhedsforanstaltninger for at sikre dens finansielle soliditet: ·en stringent og konservativ tilgang til økonomisk forvaltning ·en sammensætning af låneporteføljen, der begrænser koncentrationsrisikoen, den årlige eksponering og en overdreven eksponering for de enkelte medlemsstater, samtidig med at der sikres tilstrækkelige ressourcer til de medlemsstater, hvor behovet er størst, samt ·muligheder for refinansiering af gæld. 2022/0310 (NLE) Forslag til RÅDETS GENNEMFØRELSESAFGØRELSE

om ændring af gennemførelsesafgørelse (EU) 2020/1354 om midlertidig støtte til Den Portugisiske Republik i henhold til forordning (EU) 2020/672 til mindskelse af risiciene for arbejdsløshed i nødsituationen som følge af covid-19-udbruddet RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, under henvisning til Rådets forordning (EU) 2020/672 af 19. maj 2020 om oprettelse af et europæisk instrument for midlertidig støtte til mindskelse af risiciene for arbejdsløshed i en nødsituation (SURE) som følge af covid-19-udbruddet, særlig artikel 6, stk. 1, under henvisning til forslag fra Europa-Kommissionen, og ud fra følgende betragtninger: (1)I forlængelse af en anmodning fra Portugal af 11. august 2020 tildelte Rådet ved gennemførelsesafgørelse (EU) 2020/1354 finansiel støtte til Portugal i form af et lån på højst 5 934 462 488 EUR med en maksimal gennemsnitlig løbetid på 15 år og en rådighedsperiode på 18 måneder med henblik på at supplere Portugals nationale indsats for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige. (2)Lånet skulle anvendes af Portugal til at finansiere de arbejdsfordelingsordninger og lignende foranstaltninger, der er omhandlet i artikel 3 i gennemførelsesafgørelse (EU) 2020/1354. (3)I forlængelse af den anden anmodning fra Portugal af 9. december 2021 udvidede Rådet ved gennemførelsesafgørelse (EU) 2022/99 listen over foranstaltninger, for hvilke der ved gennemførelsesafgørelse (EU) 2020/1354 allerede var tildelt finansiel støtte, med henblik på at supplere Portugals nationale indsats for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige. (4)Covid-19-udbruddet har fastlåst en væsentlig del af arbejdsstyrken i Portugal. Dette fører fortsat til pludselige og kraftige stigninger i de offentlige udgifter i Portugal med hensyn til de foranstaltninger, der er omhandlet i artikel 3 i gennemførelsesafgørelse (EU) 2020/1354. (5)Covid-19-udbruddet og de ekstraordinære foranstaltninger, som Portugal har gennemført i 2020, 2021 og 2022 for at dæmme op for dette udbrud og de socioøkonomiske og sundhedsrelaterede konsekvenser heraf, havde og har stadig dramatiske følger for de offentlige finanser. I 2020 havde Portugal et offentligt underskud og en offentlig gæld på henholdsvis 5,8 % og 135,2 % af bruttonationalproduktet (BNP), som faldt til henholdsvis 2,8 % og 127,4 % ved udgangen af 2021. Ifølge Kommissionens forårsprognose 2022 forventes Portugal at have et offentligt underskud og en offentlig gæld på henholdsvis 1,9 % og 119,9 % af BNP ved udgangen af 2022. Ifølge Kommissionens mellemliggende sommerprognose 2022 forventes Portugals BNP at stige med 6,5 % i 2022. (6)Den 17. september 2022 anmodede Portugal om yderligere finansiel støtte fra Unionen på 300 000 000 EUR med henblik på fortsat at supplere dets nationale indsats i 2020, 2021 og 2022 for at imødegå virkningerne af covid-19-udbruddet og håndtere udbruddets socioøkonomiske konsekvenser for arbejdstagere og selvstændige. Navnlig har Portugal yderligere udvidet og/eller ændret arbejdsfordelingsordninger og lignende foranstaltninger, jf. betragtning 7-21. (7)Ved artikel 298-308 i "lov nr. 7/2009 af 12. februar", som præciseret ved artikel 142 i "lov nr. 75-B/2020 af 31. december", blev der indført en foranstaltning til støtte til fastholdelse af ansættelsesforhold ved hjælp af en midlertidig arbejdsafbrydelse eller nedsættelse af den normale arbejdstid som fastsat i Portugals arbejdsmarkedslov. Foranstaltningen er nævnt i artikel 3, litra a), i Rådets gennemførelsesafgørelse (EU) 2020/1354. Foranstaltningen bestod oprindeligt i en ydelse til støtteberettigede virksomheder til dækning af 70 % af arbejdstagernes løn, idet arbejdstagernes løn udgjorde to tredjedele af deres normale bruttoløn. Denne korrektion på to tredjedele skulle som minimum svare til den nationale mindsteløn og måtte højst udgøre tre gange den nationale mindsteløn. Støtteberettigede virksomheder skulle have indstillet deres forretningsaktiviteter eller have et betydeligt indtægtstab. Efterfølgende blev foranstaltningen forlænget, herunder ved midlertidigt at forhøje arbejdstagernes løn til 100 % af deres normale bruttoløn. (8)Ved "lovdekret nr. 10-G/2020 af 26. marts", som ændret ved "berigtigelse nr. 14/2020 af 28. marts", artikel 4 i "lovdekret nr. 14-F/2020 af 13. april", artikel 3 i "lovdekret nr. 20/2020 af 1. maj", artikel 6 i "lovdekret 20-H/2020 af 14. maj", artikel 2 i "lovdekret nr. 27-B/2020 af 19. juni" og artikel 2 i "lovdekret nr. 6-C/2021 af 15. januar", og som præciseret ved artikel 142 i "lov nr. 75-B/2020 af 31. december", blev der indført en ny og forenklet særlig støtte til fastholdelse af ansættelsesforhold ved hjælp af en midlertidig arbejdsafbrydelse eller nedsættelse af den normale arbejdstid. Foranstaltningen er nævnt i artikel 3, litra b), i Rådets gennemførelsesafgørelse (EU) 2020/1354. Denne foranstaltning svarede til den i betragtning 7 nævnte foranstaltning, men indebar forenklede procedurer for at sikre hurtigere adgang til midlerne. Foranstaltningen bestod oprindeligt i en ydelse til støtteberettigede virksomheder til dækning af 70 % af arbejdstagernes løn, idet arbejdstagernes løn udgjorde to tredjedele af deres normale bruttoløn, og arbejdsgiveren var fritaget for at indbetale socialsikringsbidrag. Denne korrektion på to tredjedele skulle som minimum svare til den nationale mindsteløn og måtte højst udgøre tre gange den nationale mindsteløn. Støtteberettigede virksomheder skulle enten have indstillet deres forretningsaktiviteter eller have haft et indtægtstab på mindst 40 % i en periode på 30 dage forud for anmodningen om støtte sammenlignet med den samme måned i det foregående år eller med det månedlige gennemsnit af de to måneder, der gik forud for denne periode. Efterfølgende blev foranstaltningen forlænget flere gange, herunder ved midlertidigt at forhøje arbejdstagernes løn til 100 % af deres normale bruttoløn under særlige omstændigheder. Eftersom fritagelsen for indbetaling af socialsikringsbidrag medfører mistede indtægter for regeringen, kan den i henhold til forordning (EU) 2020/672 betragtes som svarende til offentlige udgifter. (9)Artikel 5, stk. 2, og artikel 7-9 i "lovdekret nr. 10-G/2020 af 26. marts" fastsatte, at hvis en virksomhed var omfattet af de i betragtning 7 eller 8 nævnte foranstaltninger og havde et uddannelsesprogram, der var godkendt af den nationale offentlige arbejds- og uddannelsesformidling ("Instituto do Emprego de Formação Profissional", IEFP), kunne der inden for rammerne af de særlige erhvervsuddannelsesprogrammer, som alternativ til nedsættelse af arbejdstagernes arbejdstid, ydes uddannelsestillæg til dækning af indkomstkompensation samt de dermed forbundne omkostninger til uddannelse, der skulle foregå i arbejdstiden. Foranstaltningen er nævnt i artikel 3, litra c), i Rådets gennemførelsesafgørelse (EU) 2020/1354. (10)Ved artikel 4 og 5 i "lovdekret nr. 27-B/2020 af 19. juni" og artikel 14-A i "lovdekret nr. 46-A/2020 af 30. juli", som ændret ved artikel 4 i "lovdekret nr. 6-C/2021 af 15. januar", artikel 2 i "lovdekret nr. 23-A/2021 af 24. marts" og artikel 2 i "lovdekret nr. 32/2021 af 12. maj", og som præciseret i "regeringens bekendtgørelse nr. 102-A/2021 af 14. maj", blev der indført en ny, særlig støtte til virksomheder til genoptagelse af deres forretningsaktiviteter. Foranstaltningen er nævnt i artikel 3, litra d), i Rådets gennemførelsesafgørelse (EU) 2020/1354. For at lette genoptagelsen af arbejdet og støtte fastholdelsen af arbejdspladser kunne virksomheder, hvis medarbejdere havde været omfattet af foranstaltningerne i betragtning 7 eller 8, oprindeligt modtage en ydelse svarende til enten den nationale mindsteløn for hver enkelt medarbejder, udbetalt som et engangsbeløb, eller til to gange den nationale mindsteløn for hver enkelt medarbejder, udbetalt gradvis i en periode på seks måneder. Hvis støtten blev udbetalt gradvis, var virksomheden også omfattet af en delvis fritagelse på 50 % for indbetaling af socialsikringsbidrag for den pågældende arbejdsgiver. Efterfølgende blev foranstaltningen forlænget flere gange, herunder ved at tilføje mikrovirksomheder, hvis ansatte havde været omfattet af den i betragtning 12 omhandlede foranstaltning, som støtteberettigede virksomheder, som så kunne modtage en ydelse svarende til to gange den nationale mindsteløn for hver enkelt medarbejder, udbetalt gradvis i en periode på seks måneder. (11)Ved artikel 3 i "lovdekret nr. 27-B/2020 af 19. juni", som ændret ved artikel 2 i "lovdekret nr. 58-A/2020 af 14. august", blev der indført et nyt tilskud til sikring af en stabil indkomst for arbejdstagere, der var omfattet af de i betragtning 7 eller 8 omhandlede foranstaltninger, i mindst en måned (senere angivet som 30 på hinanden følgende dage) i perioden april-juni 2020. Foranstaltningen er nævnt i artikel 3, litra e), i Rådets gennemførelsesafgørelse (EU) 2020/1354. En arbejdstager var støtteberettiget, hvis vedkommendes bruttoløn pr. februar 2020 ikke var højere end to gange den nationale mindsteløn. Arbejdstagerne var berettiget til at modtage en ydelse svarende til forskellen mellem bruttolønnen pr. februar 2020 og den løn, de havde modtaget i den periode, hvor de var omfattet af en af de to ovennævnte foranstaltninger, dog mindst 100 EUR og højst 351 EUR. (12)Ved artikel 4 i "lovdekret nr. 46-A/2020 af 30 juli", som ændret ved artikel 2 i "lovdekret nr. 90/2020 af 19. oktober", artikel 142 i "lov nr. 75-B/2020 af 31. december", artikel 3 i "lovdekret nr. 6-C/2021 af 15. januar", artikel 2 i "lovdekret nr. 23-A/2021 af 24. marts" og artikel 2 i "lovdekret nr. 71-A/2021 af 13. august", blev der indført en ny og progressiv særlig støtte til fastholdelse af ansættelsesforhold ved hjælp af en midlertidig nedsættelse af den normale arbejdstid. Foranstaltningen er nævnt i artikel 3, litra f), i Rådets gennemførelsesafgørelse (EU) 2020/1354. Foranstaltningen bestod oprindeligt i en ydelse til støtteberettigede virksomheder til dækning af 70 % af arbejdstagernes løn for ikkepræsterede arbejdstimer, idet denne løn svarede til to tredjedele af deres normale bruttoløn, svarende til de ikkepræsterede arbejdstimer i august og september 2020, eller til fire femtedele af deres normale bruttoløn svarende til de ikkepræsterede arbejdstimer i oktober-december 2020. Den deraf følgende samlede bruttoløn for arbejdstagerne skulle som minimum svare til den nationale mindsteløn. Foranstaltningen omfattede også hel eller delvis fritagelse for indbetaling af socialsikringsbidrag for den pågældende arbejdsgiver, alt efter om den støtteberettigede virksomhed henhører under mikrovirksomheder, små og mellemstore virksomheder eller store virksomheder. Støtteberettigede virksomheder skulle enten have indstillet deres forretningsaktiviteter eller have haft et indtægtstab på mindst 40 % i en periode på 30 dage forud for anmodningen om støtte sammenlignet med den samme måned i det foregående år eller med det månedlige gennemsnit af de to måneder, der gik forud for denne periode. Den maksimale midlertidige nedsættelse af den normale arbejdstid blev afpasset i forhold til størrelsen af de støtteberettigede virksomheders indtægtstab. Efterfølgende blev foranstaltningen forlænget flere gange, bl.a. ved at lade støtteberettigede virksomheder, der havde haft et indtægtstab på mindst 25 %, afpasse den maksimale midlertidige nedsættelse af den normale arbejdstid efter størrelsen af de støtteberettigede virksomheders indtægtstab, idet arbejdstagernes løn midlertidigt forhøjedes til 100 % af deres normale bruttoløn svarende til de ikkepræsterede arbejdstimer, og indføre en udfasning af fritagelsen for indbetaling af arbejdsgiverbidrag til sociale sikringsordninger. Eftersom fritagelsen for indbetaling af socialsikringsbidrag medfører mistede indtægter for regeringen, kan den i henhold til forordning (EU) 2020/672 betragtes som svarende til offentlige udgifter. (13)Ved artikel 26 i "lovdekret nr. 10-A/2020 af 13. marts", som ændret ved artikel 2 i "lovdekret nr. 12-A/2020 af 6. april", artikel 2 i "lovdekret nr. 14-F/2020 af 13. april", artikel 4 i "lovdekret nr. 20-C/2020 af 7. maj", artikel 9 i "lov nr. 27-A/2020 af 24. juli" og artikel 2 i "lov nr. 31/2020 af 11. august" samt artikel 325-G i "lovdekret nr. 2/220 af 31. marts", som tilføjet ved artikel 3 i "lov nr. 27-A/2020 af 24. juli", blev der indført en ny særlig støtte til selvstændige, personer i uformelt arbejde og ledere. Foranstaltningen er nævnt i artikel 3, litra g), i Rådets gennemførelsesafgørelse (EU) 2020/1354. Oprindeligt blev der under foranstaltningen udbetalt en månedlig ydelse svarende til personens registrerede indkomst med en øvre grænse svarende til Portugals indeks for social støtte ("Indexante dos Apoios Sociais", IAS, 438,81 EUR i 2020). De støtteberettigede, var de personer, der suspenderede deres forretningsaktiviteter. Efterfølgende blev foranstaltningen forlænget flere gange, herunder ved at gøre personer støtteberettigede, som havde haft et indtægtstab på mindst 40 % i perioden på 30 dage forud for ansøgningen om støtte sammenlignet med den samme måned i det foregående år eller med det månedlige gennemsnit af de to måneder, der gik forud for denne periode, afpasset således at den månedlige ydelse blev lig med enten personens registrerede indkomst, med en øvre grænse svarende til Portugals indeks for social støtte, hvis personens registrerede indkomst var lavere end halvanden gang Portugals indeks for social støtte, eller to tredjedele af personens registrerede indkomst, med en øvre grænse svarende til den nationale mindsteløn, hvis personens registrerede indkomst var lig med eller højere end halvanden gang Portugals indeks for social støtte, idet der blev fastsat en nedre grænse svarende til 50 % af Portugals indeks for social støtte. (14)Ved artikel 23 i "lovdekret nr. 10-A/2020 af 13. marts", som ændret ved artikel 2 i "lovdekret nr. 12-A/2020 af 6. april", og artikel 3 i "lov nr. 16/2021 af 7. april", blev der indført en familieydelse til arbejdstagere, der ikke har kunnet arbejde, fordi de har skullet passe deres børn eller andre plejekrævende pårørende under 12 år, eller, uanset alder, med et handicap eller en kronisk sygdom. Foranstaltningen er nævnt i artikel 3, litra h), i Rådets gennemførelsesafgørelse (EU) 2020/1354. Foranstaltningen bestod i en ydelse svarende til to tredjedele af den normale bruttoløn, udbetalt ligeligt af arbejdsgiveren og den sociale sikring, med en nedre grænse svarende til den nationale mindsteløn og en øvre grænse svarende til tre gange den nationale mindsteløn. Denne foranstaltning kan betragtes som svarende til en arbejdsfordelingsordning som omhandlet i forordning (EU) 2020/672, idet der ydes indkomststøtte til arbejdstagere til at dække omkostningerne ved børnepasning, mens skolerne er lukket, og den hjælper derfor forældrene med at forblive i beskæftigelse og forhindrer usikkerhed i forbindelse med deres ansættelsesforhold.

(15)Ved "regeringens bekendtgørelse nr. 3485-C/2020 af 19. marts", "regeringens bekendtgørelse nr. 4395/2020 af 10. april" og "regeringens bekendtgørelse nr. 5897-B/2020 af 28. maj" blev der indført en særlig støtte til fastholdelse af underviseres ansættelsesforhold i lyset af de annullerede erhvervsuddannelser. Foranstaltningen er nævnt i artikel 3, litra i), i Rådets gennemførelsesafgørelse (EU) 2020/1354. Den offentlige støtte bestod i en ydelse, der dækkede underviserens løn, selv om undervisningen ikke havde fundet sted. (16)Ved "bekendtgørelse udstedt af ministeren for beskæftigelse, solidaritet og social sikring samt ministeren for sundhed nr. 2875-A/2020 af 3. marts", artikel 20 i "lovdekret nr. 10-A/2020 af 13. marts", som ændret ved artikel 2 i "lovdekret nr. 62-A/2020 af 3. september", og artikel 325-F i "lov nr. 2/2020 af 31. marts", som ændret ved artikel 3 i "lov nr. 27-A/2020 af 24. juli", blev der indført en ydelse ved sygdom som følge af smitte med covid-19. Foranstaltningen er nævnt i artikel 3, litra m), i Rådets gennemførelsesafgørelse (EU) 2020/1354. Sammenlignet med Portugals almindelige sygeordning var tildelingen af covid-19-ydelsen ikke underlagt ventetid. Den offentlige støtte bestod i en ydelse svarende til arbejdstagernes normale bruttoløn. (17)Ved artikel 19 i "lovdekret nr. 10-A/2020 af 13. marts", som ændret ved artikel 2 i "lovdekret nr. 62-A/2020 af 3. september", og artikel 325-F i "lov nr. 2/2020 af 31. marts", som ændret ved artikel 3 i "lov nr. 27-A/2020 af 24. juli", blev der indført en ydelse til arbejdstagere og selvstændige, der midlertidigt var forhindret i at udøve deres erhverv, fordi de var i forebyggende isolation. Foranstaltningen er nævnt i artikel 3, litra l), i Rådets gennemførelsesafgørelse (EU) 2020/1354. Tildelingen af ydelsen var ikke underlagt ventetid. De arbejdstagere eller selvstændige, der var omfattet af foranstaltningen, var berettiget til en ydelse svarende til deres normale bruttoløn. (18)Ved "det regionale regeringsråd for Azorernes beslutning nr. 97/2020 af 8. april", "det regionale regeringsråd for Azorernes beslutning nr. 120/2020 af 28. april", "det regionale regeringsråd for Azorernes beslutning 128/2020 af 5. maj", "det regionale regeringsråd for Azorernes beslutning nr. 129/2020 af 5. maj", "det regionale regeringsråd for Azorernes beslutning nr. 195/2020 af 15. juli", "det regionale regeringsråd for Azorernes beslutning nr. 196/2020 af 15. juli" og "det regionale regeringsråd for Azorernes beslutning nr. 200/2020 af 17. juli" blev der indført en række regionale beskæftigelsesrelaterede foranstaltninger i den selvstyrende region Azorerne. Foranstaltningerne var nævnt i artikel 3, litra j), i Rådets gennemførelsesafgørelse (EU) 2020/1354. De særlige foranstaltninger havde til formål at opretholde beskæftigelsen på Azorerne under covid-19-udbruddet, herunder et regionalt supplement til de landsdækkende ordninger, navnlig arbejdsfordelingsordninger, samt støtte til selvstændige og til virksomheder med henblik på genoptagelse af deres forretningsaktiviteter. Støtten under disse foranstaltninger var betinget af, at virksomhederne opretholdt ansættelsesforholdet og forretningsaktiviteterne. (19)Ved "det regionale regeringsråd for Madeiras beslutning nr. 101/2020 af 13. marts" og "bekendtgørelse nr. 133-B/2020 fra vicepræsidenten for Madeiras regionalregering og det regionale kontor for social inklusion og borgerskab af 22. april" blev der indført en række regionale beskæftigelsesrelaterede foranstaltninger i den selvstyrende region Madeira. Foranstaltningerne var nævnt i artikel 3, litra k), i Rådets gennemførelsesafgørelse (EU) 2020/1354. De særlige foranstaltninger havde til formål at opretholde beskæftigelsen på Madeira under covid-19-udbruddet, herunder et regionalt supplement til de landsdækkende ordninger, navnlig arbejdsfordelingsordninger, samt støtte til selvstændige og til virksomheder med henblik på genoptagelse af deres forretningsaktiviteter. Støtten under disse foranstaltninger var betinget af, at virksomhederne opretholdt ansættelsesforholdet og forretningsaktiviteterne. (20)Ved artikel 156 i "lov nr. 75-B/2020 af 31. december" og på de betingelser, der er fastsat i stk. 2, litra c) til f), deri, som præciseret ved "regeringsbekendtgørelse nr. 19-A/2021 af 25. januar", og som forlænget ved artikel 12 i "lovdekret nr. 104/2021 af 27. november", blev der indført en ekstraordinær støtteordning for selvstændige, arbejdstagere uden adgang til andre mekanismer til social beskyttelse og ledere, hvis indkomst var særlig hårdt ramt af covid-19-pandemien. Foranstaltningen er nævnt i artikel 3, litra r), i Rådets gennemførelsesafgørelse (EU) 2020/1354. For selvstændige bestod foranstaltningen i en ydelse svarende til to tredjedele af faldet i deres månedlige indkomst med en øvre grænse på 501,16 EUR. Selvstændige var støtteberettigede, hvis deres indkomst var faldet mindst 40 % i perioden marts-december 2020 i forhold til 2019. For arbejdstagere uden adgang til andre mekanismer til social beskyttelse bestod foranstaltningen i: i) for arbejdstagere en ydelse svarende til forskellen mellem den månedlige referenceværdi på 501,16 EUR og den gennemsnitlige månedsløn pr. voksen i den pågældende husstand eller ii) for selvstændige en ydelse svarende til to tredjedele af faldet i deres månedlige indkomst med et loft på 501,16 EUR. For ledere bestod foranstaltningen i en ydelse svarende til enten deres gennemsnitlige månedlige referenceindkomst, når denne var lavere end halvanden gang Portugals indeks for social støtte ("Indexante dos Apoios Sociais", IAS, 438,81 EUR i 2021), eller to tredjedele af deres gennemsnitlige månedlige referenceindkomst, når denne svarede til eller var højere end førnævnte indeks. Ledere var støtteberettigede, hvis deres forretningsaktiviteter var blevet midlertidigt indstillet som følge af covid-19-pandemien, eller hvis de havde haft et indtægtstab på mindst 40 % i en periode på 30 dage forud for anmodningen om støtte sammenlignet med den samme måned i det foregående år eller med det månedlige gennemsnit af de to måneder, der gik forud for denne periode. Under alle omstændigheder havde ydelsen en nedre grænse på 50 EUR, der forhøjedes til 50 % af det konstaterede månedlige fald i indkomsten, hvis indkomsten faldt til mellem 50 % og 100 % af Portugals indeks for social støtte, eller til 50 % af Portugals indeks for social støtte, hvis faldet i indkomsten oversteg det nævnte indeks. (21)Ved punkt 2.5.1 i "bilag til ministerrådets resolution nr. 41/2020 af 6. juni", som præciseret ved artikel 10-12 i "regeringsbekendtgørelse nr. 180/2020 af 3. august", og forlænget ved artikel 5-7 i "bilag til regeringsbekendtgørelse nr. 37-A/2021 af 15. februar", blev der indført en social støtteordning for kunstnere, forfattere, teknikere og andre fagfolk inden for kunst, Foranstaltningen er nævnt i artikel 3, litra s), i Rådets gennemførelsesafgørelse (EU) 2020/1354. Foranstaltningen bestod i en månedlig ydelse svarende til Portugals indeks for social støtte ("Indexante dos Apoios Sociais", IAS, 438,81 EUR i 2021). (22)Portugal udvidede eller ændrede yderligere en række sundhedsrelaterede foranstaltninger for at imødegå virkningerne af covid-19-udbruddet. Det drejer sig navnlig om de foranstaltninger, der er beskrevet i betragtning 23-27. (23)"Standard nr. 012/2020 af 6. maj", som ændret den 14. maj 2020, og "standard nr. 013/2020 af 10. juli", som ændret den 23. juni 2020, begge udstedt af det portugisiske generaldirektorat for sundhed, samt "lovdekret nr. 10-A/2020 af 13. marts", gav mulighed for indkøb af personlige værnemidler til brug på arbejdspladsen, navnlig på offentlige hospitaler, i fagministerier, kommuner og de selvstyrende regioner Azorerne og Madeira. Foranstaltningen er nævnt i artikel 3, litra n), i Rådets gennemførelsesafgørelse (EU) 2020/1354. (24)Ved "lovdekret nr. 10-A/2020 af 13. marts" blev der indført en kampagne om hygiejne på skolerne med henblik på at sikre en sikker tilbagevenden for undervisere, andet personale og elever. Foranstaltningen er nævnt i artikel 3, litra o), i Rådets gennemførelsesafgørelse (EU) 2020/1354. (25)"Standard nr. 012/2020 af 6. maj", som ændret den 14. maj 2020, og "standard nr. 013/2020 af 10. juli", som ændret den 23. juni 2020, begge udstedt af det portugisiske generaldirektorat for sundhed, gav mulighed for testning for smitte med covid-19 af indlagte patienter og ansatte på offentlige hospitaler samt af ansatte på plejehjem og i børnepasningsfaciliteter. Foranstaltningen er nævnt i artikel 3, litra p), i Rådets gennemførelsesafgørelse (EU) 2020/1354. (26)Ved artikel 42-A i "lov nr. 2/2020 af 31. marts", som ændret ved artikel 3 i "lov nr. 27-A/2020 af 24. juli", og artikel 291 i "lov nr. 75-B/2020 af 31. december", blev der indført en ny, særlig kompensation til arbejdstagere i den nationale sundhedstjeneste, der arbejder med bekæmpelsen af covid-19-udbruddet. Foranstaltningen er nævnt i artikel 3, litra q), i Rådets gennemførelsesafgørelse (EU) 2020/1354. Foranstaltningen bestod i engangsudbetaling af en præstationsbonus, der svarede til 50 % af de ansattes normale bruttoløn. (27)Artikel 6 i "lovdekret nr. 10-A/2020 af 13. marts" og artikel 4-8 i "lovdekret nr. 10-A/2021 af 2. februar" gav mulighed for ansættelse af yderligere sundhedspersonale samt overarbejde i det nationale sundhedsvæsen for at håndtere udfordringer i forbindelse med pandemien. Foranstaltningen er nævnt i artikel 3, litra t), i Rådets gennemførelsesafgørelse (EU) 2020/1354. (28)Portugal opfylder de i artikel 3 i forordning (EU) 2020/672 nævnte betingelser for at anmode om finansiel støtte. Portugal har forelagt Kommissionen passende dokumentation for, at de faktiske og planlagte offentlige udgifter pr. 1. februar 2020 er steget med 6 920 192 416 EUR som følge af de nationale foranstaltninger, der er truffet for at imødegå de socioøkonomiske virkninger af covid-19-udbruddet. Der er tale om en pludselig og kraftig stigning, fordi stigningen også er forbundet med en udvidelse eller ændring af eksisterende nationale foranstaltninger, der er direkte forbundet med arbejdsfordelingsordninger og lignende foranstaltninger og omfatter en betydelig del af virksomhederne og arbejdsstyrken i Portugal. Portugal har til hensigt at finansiere 386 417 324 EUR af det øgede udgiftsbeløb med midler fra Unionen over EU-budgettet og 299 312 604 EUR med egne midler. (29)Kommissionen har hørt Portugal og bekræftet, at der er sket en pludselig og kraftig stigning i de faktiske og planlagte offentlige udgifter, der er direkte forbundet med de arbejdsfordelingsordninger og lignende foranstaltninger samt indførelsen af relevante sundhedsrelaterede foranstaltninger i forbindelse med covid-19-udbruddet, som er omhandlet i anmodningen af 17. september 2022, jf. artikel 6 i forordning (EU) 2020/672. (30)De sundhedsrelaterede foranstaltninger, jf. Portugals anmodning af 17. september 2022, som er omhandlet i betragtning 23-27, udgør 1 382 230 075 EUR. (31)Der bør derfor ydes finansiel støtte med henblik på at hjælpe Portugal med at imødegå de socioøkonomiske virkninger af den alvorlige økonomiske forstyrrelse som følge af covid-19-udbruddet. Kommissionen bør træffe afgørelser vedrørende løbetid, størrelse og frigivelse af rater og trancher i et tæt samarbejde med de nationale myndigheder. (32)Da den i Rådets gennemførelsesafgørelse (EU) 2020/1354 angivne rådighedsperiode er udløbet, er der behov for en ny rådighedsperiode for den yderligere finansielle støtte. Rådighedsperioden på 18 måneder for finansiel støtte, der tildeles ved Rådets gennemførelsesafgørelse (EU) 2020/1354, bør forlænges med 21 måneder, og den samlede rådighedsperiode bør derfor være på 39 måneder fra den første dag efter, at gennemførelsesafgørelse (EU) 2020/1354 har fået virkning. (33)Portugal og Kommissionen bør tage hensyn til denne afgørelse i den låneaftale, der er omhandlet i artikel 8, stk. 2, i forordning (EU) 2020/672. (34)Denne afgørelse bør ikke berøre udfaldet af eventuelle sager om forvridning af det indre marked, som anlægges, navnlig i henhold til traktatens artikel 107 og 108. Den fritager heller ikke medlemsstaterne for i henhold til traktatens artikel 108 at underrette Kommissionen om eventuel statsstøtte.

(35)Portugal bør regelmæssigt underrette Kommissionen om afholdelsen af de planlagte offentlige udgifter, således at Kommissionen kan vurdere, i hvilket omfang Portugal har afholdt disse udgifter. (36)Afgørelsen om at yde finansiel støtte er blevet truffet under hensyntagen til Portugals eksisterende og forventede behov samt anmodninger om finansiel støtte i henhold til forordning (EU) 2020/672, som andre medlemsstater allerede har indgivet eller planlagt at indgive, samtidig med at principperne om ligebehandling, solidaritet, proportionalitet og gennemsigtighed anvendes — VEDTAGET DENNE AFGØRELSE: Artikel 1 I gennemførelsesafgørelse (EU) 2020/1354 foretages følgende ændringer: 1) I artikel 2 foretages følgende ændringer: a) Stk. 1 affattes således: "1. Unionen stiller et lån på højst 6 234 462 488 EUR til rådighed for Portugal. Lånet har en maksimal gennemsnitlig løbetid på 15 år." b) Stk. 2 affattes således: "2. Rådighedsperioden for den finansielle støtte, der ydes ved denne afgørelse, er 39 måneder fra den første dag efter, at denne afgørelse har fået virkning." c) Stk. 4 affattes således: "4. Den første rate frigives under forbehold af, at den i artikel 8, stk. 2, i forordning (EU) 2020/672 omhandlede låneaftale træder i kraft. Eventuelle efterfølgende rater frigives i overensstemmelse med vilkårene i nævnte låneaftale eller, hvor det er relevant, på betingelse af ikrafttrædelsen af et tillæg hertil eller i overensstemmelse med en ændret låneaftale indgået mellem Portugal og Kommissionen, der erstatter den oprindelige låneaftale." 2) Artikel 3 affattes således: "Artikel 3 Portugal kan finansiere følgende foranstaltninger: a)støtte til fastholdelse af ansættelsesforhold ved hjælp af en midlertidig arbejdsafbrydelse eller nedsættelse af den normale arbejdstid, jf. artikel 298-308 i "lov nr. 7/2009 af 12. februar", som præciseret ved artikel 142 i "lov nr. 75-B/2020 af 31. december"

b)den nye og forenklede særlige støtte til fastholdelse af ansættelsesforhold ved hjælp af en midlertidig arbejdsafbrydelse eller nedsættelse af den normale arbejdstid, jf. "lovdekret nr. 10-G/2020 af 26. marts", senest ændret ved artikel 2 i "lovdekret nr. 27-B/2020 af 19. Juni", og som præciseret ved artikel 142 i "lov nr. 75-B/2020 af 31. december" c)de særlige erhvervsuddannelsesprogrammer til fastholdelse af ansættelsesforhold ved hjælp af en midlertidig arbejdsafbrydelse eller nedsættelse af den normale arbejdstid, jf. artikel 5, stk. 2, og artikel 7-9 i "lovdekret nr. 10-G7/2020 af 26. marts" d)den nye, særlige støtte til virksomheder til genoptagelse af deres forretningsaktiviteter, jf. artikel 4 og 5 i "lovdekret nr. 27-B/2020 af 19. juni" samt artikel 14-A i "lovdekret nr. 46-A/2020 af 30. juli", senest ændret ved artikel 2 i "lovdekret nr. 32/2021 af 12. maj", og som præciseret i "regeringens bekendtgørelse nr. 102-A/2021 af 14. maj" e)det nye tilskud til sikring af en stabil indkomst for arbejdstagere, der er omfattet af de i litra a) eller b) omhandlede foranstaltninger til fastholdelse af ansættelsesforhold ved hjælp af en midlertidig arbejdsafbrydelse eller nedsættelse af den normale arbejdstid, jf. artikel 3 i "lovdekret nr. 27-B/2020 af 19. juni", som ændret ved artikel 2 i "lovdekret nr. 58-A/2020 af 14. august" f)den nye og progressive særlige støtte til fastholdelse af ansættelsesforhold ved hjælp af en midlertidig nedsættelse af den normale arbejdstid, jf. artikel 4 i "lovdekret nr. 46-A/2020 af 30. juli", senest ændret ved artikel 2 i "lovdekret nr. 71-A/2021 af 13. august" g)den nye, særlige støtte til selvstændige, personer i uformelt arbejde og ledere, jf. artikel 26 i "lovdekret nr. 10-A/2020 af 13. marts", senest ændret ved artikel 2 i "lov nr. 31/2020 af 11. august" samt artikel 325-G i "lov nr. 2/220 af 31. marts", som tilføjet ved artikel 3 i "lov nr. 24-A/2020 af 24. juli" h)den nye familieydelse til arbejdstagere, der ikke har kunnet arbejde, fordi de har skullet passe deres børn eller andre plejekrævende pårørende under 12 år, eller, uanset alder, med et handicap eller en kronisk sygdom, jf. artikel 23 i "lovdekret nr. 10-A/2020 af 13. marts", senest ændret ved artikel 3 i "lov nr. 16/2021 af 7. april" i)den nye, særlige støtte til fastholdelse af underviseres ansættelsesforhold i lyset af de annullerede erhvervsuddannelser, jf. "regeringens bekendtgørelse nr. 3485-C/2020 af 19. marts", "regeringens bekendtgørelse nr. 4395/2020 af 10. april" og "regeringens bekendtgørelse nr. 5897-B/2020 af 28. maj" j)de regionale beskæftigelsesrelaterede foranstaltninger i den selvstyrende region Azorerne, jf. "det regionale regeringsråd for Azorernes beslutning nr. 97/2020 af 8. april", "det regionale regeringsråd for Azorernes beslutning nr. 120/2020 af 28. april", "det regionale regeringsråd for Azorernes beslutning nr. 128/2020 af 5. maj", "det regionale regeringsråd for Azorernes beslutning nr. 129/2020 af 5. maj", "det regionale regeringsråd for Azorernes beslutning nr. 195/2020 af 15. juli", "det regionale regeringsråd for Azorernes beslutning nr. 196/2020 af 15. juli" og "det regionale regeringsråd for Azorernes beslutning nr. 200/2020 af 17. juli" k)de regionale beskæftigelsesrelaterede foranstaltninger i den selvstyrende region Madeira, jf. "det regionale regeringsråd for Madeiras beslutning nr. 101/2020 af 13. marts" og "bekendtgørelse nr. 133-B/2020 fra vicepræsidenten for Madeiras regionalregering og det regionale kontor for social inklusion og borgerskab af 22. april" l)den nye ydelse til arbejdstagere og selvstændige, der midlertidigt havde været forhindret i at udøve deres erhverv, fordi de var i forebyggende isolation, jf. artikel 19 i "lovdekret nr. 10-A/2020 af 13. marts", som ændret ved artikel 2 i "lovdekret nr. 62-A/2020 af 3. september", og artikel 325-F i "lov nr. 2/2020 af 31. marts", som ændret ved artikel 3 i "lov nr. 27-A/2020 af 24. juli" m)den nye ydelse ved sygdom som følge af smitte med covid-19, jf. "bekendtgørelse udstedt af ministeren for beskæftigelse, solidaritet og social sikring samt ministeren for sundhed nr. 2875-A/2020 af 3. marts", artikel 20 i "lovdekret nr. 10-A/2020 af 13. marts", som ændret ved artikel 2 i "lovdekret nr. 62-A/2020 af 3. september", og artikel 325-F i "lov nr. 2/2020 af 31. marts", som ændret ved artikel 3 i "lov nr. 27-A/2020 af 24. juli" n)indkøb af personlige værnemidler til brug på arbejdspladsen, navnlig på offentlige hospitaler, i fagministerier, kommuner og de selvstyrende regioner Azorerne og Madeira, jf. "standard nr. 012/2020 af 6. maj", som ændret den 14. maj 2020, og "standard nr. 013/2020 af 10. juli", som ændret den 23. juni 2020, begge udstedt af det portugisiske generaldirektorat for sundhed, samt "lovdekret nr. 10-A/2020 af 13. marts" o)en kampagne om hygiejne på skolerne med henblik på at sikre en sikker tilbagevenden for undervisere, andet personale og elever, jf. "lovdekret nr. 10-A/2020 af 13. marts" p)hvad angår testning for smitte med covid-19 af indlagte patienter og ansatte på offentlige hospitaler samt af ansatte på plejehjem og i børnepasningsfaciliteter, jf. "standard nr. 012/2020 af 6. maj", som ændret den 14. maj 2020, og "standard nr. 013/2020 af 10. juli", som ændret den 23. juni 2020, begge udstedt af det portugisiske generaldirektorat for sundhed q)den nye, særlige kompensation til arbejdstagere i det nationale sundhedsvæsen, der arbejder med bekæmpelse af covid-19-udbruddet, jf. artikel 42-A i "lov nr. 2/2020 af 31. marts", som ændret ved artikel 3 i "lov nr. 27-A/2020 af 24. juli", og artikel 291 i "lov nr. 75-B/2020 af 31. december" r)den nye, ekstraordinære støtteordning for selvstændige, arbejdstagere uden adgang til andre mekanismer til social beskyttelse og ledere, hvis indkomst er blevet særlig hårdt ramt af covid-19-pandemien, jf. artikel 156 i "lov nr. 75-B/2020 af 31. december", og på de betingelser, der er fastsat i stk. 2, litra c) til f), deri, som præciseret i "regeringsbekendtgørelse nr. 19-A/2021 af 25. januar", og som forlænget ved artikel 12 i "lovdekret nr. 104/2021 af 27. november" s)den nye, sociale støtteordning for kunstnere, forfattere, teknikere og andre fagfolk inden for kunst, der er fastsat i punkt 2.5.1 i "bilag til ministerrådets resolution nr. 41/2020 af 6. juni", som præciseret ved artikel 10-12 i "regeringsbekendtgørelse nr. 180/2020 af 3. august", og forlænget ved artikel 5-7 i "bilag til regeringsbekendtgørelse nr. 37-A/2021 af 15. februar" t)ansættelse af yderligere sundhedspersonale samt overarbejde i det nationale sundhedsvæsen for at håndtere udfordringer i forbindelse med pandemien, jf. artikel 6 i "lovdekret nr. 10-A/2020 af 13. marts" og artikel 4-8 i "lovdekret nr. 10-A/2021 af 2. februar"." Artikel 2